Document ID: 32011R0185

A BIZOTTSÁG 185/2011/EU RENDELETE
(2011. február 25.)
a 499/96/EK tanácsi rendeletnek egyes Izlandról származó halak és halászati termékek, valamint az Izlandról származó élő lovak uniós vámkontingensei tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes Izlandról származó halászati termékekre és élő lovakra vonatkozóan közösségi vámkontingensek megnyitásáról és kezeléséről szóló, 1996. március 19-i 499/96/EK tanácsi rendeletre (1) és különösen annak 5. cikke (1) bekezdésének a) és b) pontjára,
mivel:
(1)
2009-ben lezárultak a tárgyalások az Európai Gazdasági Közösség és az Izlandi Köztársaság között létrejött megállapodáshoz csatolandó kiegészítő jegyzőkönyvvel (a továbbiakban: kiegészítő jegyzőkönyv) kapcsolatban, amely az egyes halaknak és halászati termékeknek az Európai Unióba történő behozatalára a 2009-2014 közötti időszakban alkalmazandó különleges rendelkezéseket állapítja meg.
(2)
A kiegészítő jegyzőkönyvnek az Európai Unió nevében történő aláírását és ideiglenes alkalmazását az Európai Unió, Izland, Liechtenstein és Norvégia között a 2009-2014 közötti időszakra vonatkozó EGT Finanszírozási Mechanizmusról szóló megállapodás, az Európai Unió és Norvégia közötti 2009-2014 közötti időszakra vonatkozó Norvég Finanszírozási Mechanizmusról szóló megállapodás, az Európai Gazdasági Közösség és Izland közötti megállapodás egyes halak és halászati termékek Európai Unióba történő behozatalára 2009-2014 között alkalmazandó különleges rendelkezésekről szóló kiegészítő jegyzőkönyvének, valamint az Európai Gazdasági Közösség és Norvégia közötti megállapodás egyes halak és halászati termékek Európai Unióba történő behozatalára 2009-2014 között alkalmazandó különleges rendelkezésekről szóló kiegészítő jegyzőkönyvének aláírásáról és ideiglenes alkalmazásáról szóló, 2010. július 26-i 2010/674/EU tanácsi határozat (2) hagyta jóvá.
(3)
A kiegészítő jegyzőkönyv az Izlandról származó egyes halaknak és halászati termékeknek az Európai Unióba irányuló behozatalára vonatkozóan új éves vámmentes vámkontingenseket állapít meg.
(4)
A kiegészítő jegyzőkönyvvel összhangban a 2009. május 1-jétől2010. április 30-ig tartó első 12 hónapos időszakra vonatkozó vámmentes kontingensmennyiségek átcsoportosításra kerülnek a második vámkontingens-időszakra. Azokat a mennyiségeket továbbá, amelyek a 2011. március 1-jétől2011. április 30-ig tartó vámkontingens-időszak során nem kerülnek felhasználásra bizonyos termékek vámkontingensein belül, helyénvaló átvinni a 2011. május 1-jétől2012. április 30-ig tartó időszak megfelelő vámkontingenseibe.
(5)
A kiegészítő jegyzőkönyvben előírt vámkontingensek végrehajtása érdekében a 499/96/EK rendeletet módosítani kell.
(6)
Helyénvaló a 499/96/EK rendeletben jelenleg szereplő, a határparitásos árakra vonatkozó utalást - összhangban a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendelettel (3) - bevallott vámértékre történő utalással felváltani, és előírni azt, hogy a kiegészítő jegyzőkönyvben megállapított kedvezményekre való jogosultság érdekében az értéknek legalább egyenlőnek kell lennie a rendelettel összhangban rögzített vagy rögzítendő mindenkori referenciaárral.
(7)
Az EK-Izland Vegyes Bizottság 2005. december 22-i 2/2005 határozata (4) módosította az Európai Gazdasági Közösség és az Izlandi Köztársaság közötti megállapodáshoz csatolt, a származó termék fogalmának meghatározásáról és az igazgatási együttműködés módszereiről szóló 3. jegyzőkönyvet. Ennélfogva kifejezetten elő kell írni, hogy a 2005-ben módosított 3. jegyzőkönyv alkalmazandó.
(8)
Az Európai Közösség és az Izlandi Köztársaság közötti, az Európai Gazdasági Térségről szóló megállapodás 19. cikke alapján a mezőgazdasági termékekre alkalmazandó kiegészítő kereskedelmi preferenciákról szóló, levélváltás formájában létrejött, a 2007/138/EK tanácsi határozat (5) mellékletét képező megállapodással sor került az élő lovak kereskedelmének liberalizálására az Európai Unió és Izland között korlátlan mennyiségre vonatkozóan. Ezért a 499/96/EK rendelet mellékletében az élő lovakra vonatkozóan megállapított vámkontingens feleslegessé vált.
(9)
Az egyértelműség és a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletben (6) megállapított Kombinált Nómenklatúra szerinti kódok, valamint a TARIC-alszámok módosításainak figyelembevétele érdekében helyénvaló a 499/96/EK rendelet teljes mellékletét felváltani.
(10)
A 499/96/EK rendeletet ezért ennek megfelelően módosítani kell.
(11)
A 2010/674/EU határozattal összhangban az egyes halakra és halászati termékekre vonatkozó új vámkontingenseket 2011. március 1-jétől kell alkalmazni. Ezért indokolt, hogy ez a rendelet ugyanezen naptól kezdődően legyen alkalmazandó.
(12)
Az e rendeletben előírt intézkedések összhangban vannak a Vámkódexbizottság véleményével,
ELFOGADTA EZT A RENDELETET:
1. cikk
A 499/96/EK rendelet a következőképpen módosul:
1.
A címet a következő szöveg váltja fel:
„Egyes Izlandról származó halakra és halászati termékekre vonatkozó uniós vámkontingensek megnyitásáról és kezeléséről”
2.
Az 1. cikk helyébe a következő szöveg lép:
„1. cikk
(1) A mellékletben felsorolt, Izlandról származó termékeknek az Európai Unióban való szabad forgalomba bocsátása esetén e termékek vámmentességet élveznek a vámkontingensek keretein belül és az e rendeletben megállapított időszakok és rendelkezések szerint.
(2) A halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendelet (7) 29. cikkével összhangban a mellékletben felsorolt halak és halászati termékek behozatala csak akkor részesülhet az (1) bekezdésben említett vámkontingensek előnyeiben, ha a bevallott vámérték legalább egyenlő a rögzített vagy rögzítendő referenciaárral.
(3) Az Európai Gazdasági Közösség és az Izlandi Köztársaság közötti megállapodáshoz csatolt, a származó termék fogalmának meghatározásáról és az igazgatási együttműködés módszereiről szóló - legutóbb az EK-Izland Vegyes Bizottság 2005. december 22-i 2/2005 határozatával módosított - 3. jegyzőkönyv (8) rendelkezéseit kell alkalmazni.
(4) A 09.0792 és a 09.0812 tételszámú vámkontingens kedvezménye nem adható meg azokra az árukra, amelyeket a február 15. és június 15. közötti időszakban jelentenek be szabad forgalomba bocsátásra.
3.
A 2. cikkben a második bekezdés helyébe a következő szöveg lép:
„A 2454/93/EGK rendelet 308c. cikkének (2) és (3) bekezdése azonban a 09.0810, a 09.0811 és a 09.0812 tételszám alá tartozó vámkontingensekre nem alkalmazandó.”
4.
A 3. cikk helyébe a következő szöveg lép:
„3. cikk
Amennyiben a 09.0810, a 09.0811 és a 09.0812 tételszámú vámkontingensek nem kerülnek teljes mértékben felhasználásra a 2011. március 1-jétől2011. április 30-ig tartó vámkontingens-időszakban, a fennmaradó mennyiségeket át kell vinni a 2011. május 1-jétől2012. április 30-ig tartó időszak megfelelő vámkontingenseibe.
Ennek érdekében a 2011. március 1-jétől2011. április 30-ig tartó időszakban alkalmazandó vámkontingensekre vonatkozó lehívásokat a 2011. szeptember 1-jét követő második európai bizottsági munkanapon le kell állítani. A következő munkanapon e vámkontingensek felhasználatlan mennyiségei a 2011. május 1-jétől2012. április 30-ig tartó időszakra alkalmazandó megfelelő vámkontingens keretében hozzáférhetővé válnak.
A 2011. szeptember 1-jét követő második európai bizottsági munkanaptól kezdődően visszamenőleges lehívás vagy visszatérítés nem lehetséges a 2011. március 1-jétől2011. április 30-ig tartó időszakban alkalmazandó vámkontingensek terhére.”
5.
A melléklet helyébe az e rendelet mellékletében szereplő szöveg lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2011. március 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. február 25-én.

Labels: 3
18
6